Okresná prokuratúra Ružomberok 
Dončova 8, 034 53 Ružomberok 1 	

Sp. zn. : Pv 619/07/5508	Ružomberok, 2.4.2012
EEČ : 2-42-27-2012

U Z N E S E N I E

Trestná vec:	obvinený XXXXX 
Prečin:	poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
Skutková veta:
       dňa 12.07.2007 v čase o 00.10 h v obci Bešeňová, okres Ružomberok, skalou rozbil sklenené výplne zimnej záhrady, sklenenú výplň posuvných dverí do zimnej záhrady a taktiež poškodil dlažbu pred zimnou záhradou, nábytok v zimnej záhrade Penziónu Fontána, čím spôsobil spoločnosti XXXXX FOR YOU, s. r. o., so sídlom Bešeňová 135, okres Ružomberok, škodu vo výške 1957,06 Eur ( 58.958,40 Slovenských korún ).
Právna veta:
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
 Poverený príslušník OR PZ ÚJKP, Odboru skráteného vyšetrovania Ružomberok uznesením sp. zn. ORP - 550/OSV-RK-2007 zo dňa 12.07.2007, vzniesol obvinenie XXXXX pre prečin poškodzovania cudzej veci podľa § 245 ods. 1 Trestného zákona podľa § 206 ods. 1 Trestného poriadku. 
 
Poverený príslušník OR PZ ÚJKP, Odboru skráteného vyšetrovania Ružomberok dňa 05.10.2007 podľa § 228 ods. 2, písm. a) Trestného poriadku prerušil trestné stíhanie, z dôvodu neprítomnosti obvineného. 

Dňa 25.02.2010 bola podľa článkov 59 a 60 Zmluvy medzi bývalou Československou socialistickou republikou a bývalou Poľskou ľudovou republikou o právnej pomoci a úprave právnych vzťahov v občianskych, rodinných, pracovných a trestných veciach uzavretou 21.12.1987 vo Varšave, zaslaná do Poľskej republiky žiadosť o prevzatie trestného stíhania obvineného XXXXX ako občana Poľskej republiky. Trestné stíhanie bolo zo strany Poľskej republiky prevzaté a 02.11.2011 Okresný  súd  v Rybniku  právoplatným  uznesením  sp. zn. IX K 1891/10,  zastavil trestné stíhanie obvineného XXXXX pre prečin poškodzovania cudzej veci podľa § 245 ods. 1 Trestného zákona, z dôvodu, že obvinený zomrel 10.10.2011. 

Podľa § 215 ods. 2 písm. c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. Keďže nastali podmienky predpokladané v tomto ustanovení rozhodol som tak, ako je uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor